શરીરની અક્ષમતાને ક્ષમતામાં પલટી દેવા માટે વિકાસ બહુ ઝઝૂમ્યો છે. આજે પણ તેના પગ થોડાક વીક હોવા છતાં તે જે હદે પગભર થયો છે એ દુનિયા માટે મિસાલ છે. પોતાના આ કૉન્શિયસને ક્લિયર કરતાં તે કહે છે, ‘આજે પણ મારા પગ વીક છે. કુદરતી રીતે શરીરના જે પાર્ટને એક્સરસાઇઝ ઓછી મળે એ વીક રહે. એમ છતાં આજે હું ખૂબ ભાગું છું. રોજ ટ્રેડમિલ પર ખૂબ એક્સરસાઇઝ કરું છું. મને ડર લાગે છે કે મારી પાસેની ચીજ ક્યાંક ખોવાઈ ન જાય! તમને જે ચીજ મોડી મળે અને બહુ મહેનતથી મળે એની તમને બહુ કદર હોય છે.’